ming030890/wiki-yue-high-quality huggingface dataset:
伊薩克·澤連斯基

伊薩克·阿布拉莫域治·澤連斯基（俄文：Исаа́к Абра́мович Зеле́нский，1890年6月10號—1938年3月15號），蘇聯政治人，前烏茲別克共產黨中央第一書記。1938年畀人打成「右派-托派反蘇聯盟」而畀槍斃。

生平
伊薩克·澤連斯基1890年6月10號響薩拉托夫嘅一個猶太人屋企出世，老豆係一位裁縫。佢讀過書一段時間，小學畢業後響當地一間制帽工廠打工，亦做過文書、印刷廠工人。1906年加入俄國社會民主工黨布爾什維克，即後嚟嘅蘇聯共產黨。佢先後響莫斯科、奧倫堡、奔薩、薩馬拉、察里津（即依家伏爾加格勒）等城市做宣傳共產主義嘅工作，有好幾次畀警察拉咗。
因為宣傳共產主義，所以佢多次畀人流放。1912年，佢畀人流放去西伯利亞嘅村莊Narym。1915年，佢再次畀人拉咗，流放到伊爾庫茨克，一年後逃走成功。1917年爆發十月革命，佢以布爾什維克武裝部隊成員嘅身份參加奪權戰鬥。響俄國內戰期間，佢負責監視、管理莫斯科地區嘅麵包採購同埋糧食工作。
1921年4月，佢被任命做蘇聯共產黨莫斯科委員會第一書記（相當於莫斯科市長）。1922年成為蘇聯共產黨中央委員會俄共（布）十一大委員兼秘書處秘書。作為莫斯科市長，佢成為安葬列寧委員會成員。1924年6月，佢成為莫斯科市市委書記，同史太林一齊做野。
1924年8月佢被降職，調至烏茲別克塔什干負責中亞地區嘅民族分隔同埋行政區劃分工作。期間佢先後出任聯共（布）中亞局書記、主席，同埋突厥斯坦革命軍事委員會成員。1929年6月出任烏茲別克共產黨中央第一書記；但響12月就由阿克馬爾·伊克拉莫夫就接替佢呢個位。澤連斯基非常不滿，嘗試罷免伊克拉莫夫，但由於黨中央支持伊克拉莫夫而冇得搞。為咗紀念佢，烏茲別克有個城市被命名做「澤連斯克」。
1931年被調返去莫斯科，出任蘇聯消費合作社中央聯盟主席、蘇聯中央執行委員會委員。
1937年8月佢畀人拉咗，罪名係佢係「右派-托派反蘇聯盟」。佢嘅案件係第三次莫斯科審判入面最後一單案，響庭上佢「承認」自己係公共安全與秩序保衛部派嚟嘅間諜，響俄國內戰期間將釘插入牛油入面、同埋任由50車嘅蛋變質。佢最終被判死刑。1938年3月15號，佢響科穆納爾卡射擊場（英文：Kommunarka shooting ground）畀槍斃，終年47歲。當初以佢命名嘅城市「澤連斯克」一度改叫「列寧斯克」，依家叫「阿薩卡」。
1959年，佢畀人平反，恢復黨籍。1988年，蘇聯當局話當初個場審判係做騷嘅，罪名亦係求其作嘅。

屋企
佢有個兄弟叫亞歷山大，響1924年畀人揭發係公共安全與秩序保衛部嘅前間諜，畀人槍斃。
佢有一個女葉蓮娜同埋一個仔弗拉基米爾。
伊薩爾河

伊薩爾河（Isar）係歐洲一條河，流經奧地利同德國，長291.5公里，由阿爾卑斯山流入多瑙河。
伊蓮荷列斯

伊蓮荷列斯（法文：Hélène Rollès，1966年12月20號—），法國女歌手、演員。佢事業喺1993年達到頂峰。佢首歌《Je m'appelle Hélène》（《我個名叫伊蓮》）係法文入門課程經常用嘅歌，喺法國金曲榜上面最高排到第 5 位。
另外，伊蓮荷列斯比較出名嘅名曲重有《Ce train qui s'en va》（另有中文版本，叫做<遠去的列車>）、《Amour secret》、《Je suis venue à paris》等等。
伊蓮好鍾意小動物，佢收養咗一個埃塞俄比亞國籍嘅男仔[未記出處或冇根據]。
伊薩克·巴羅

伊薩克·巴羅係一個英格蘭王國神學家、數學家、物理學家、大學教員、哲學家。巴羅嘅主要成就係喺微積分嘅早期發展，特別係用嚟證明微積分嘅基本定理。佢嘅工作集中喺切線嘅特性上。 巴羅係第一個計算Kappa曲線正切嘅人。佢係第一個擔任盧卡斯數學教授席位嘅人，呢個職位後來由佢學生艾薩克·牛頓擔任。
伊薩海斯

伊薩海斯（Isaac Hayes，1942年8月20號—2008年8月10號）係美國音樂人，1963年出道。佢曾經同動畫《衰仔樂園》嘅角色「廢柴」配音而出名。
Serves-sur-Rhône

Serves-sur-Rhône係法國嘅一個市鎮，位置喺德龍。
Serviers-et-Labaume

Serviers-et-Labaume係法國嘅一個市鎮，位置喺奧斯坦尼大區嘅加爾。
Servilly

Servilly係法國嘅一個市鎮，位置喺阿列。
Servian, Hérault

Servian, Hérault係法國嘅一個市鎮，位置喺奧斯坦尼大區嘅埃羅。
Servin

Servin係法國嘅一個市鎮，位置喺杜。
Servignat

Servignat係法國嘅一個市鎮，位置喺安省。
Service Industries Journal

Service Industries Journal係一本學術期刊，專門發布服務業管理嘅相關學術文章，而家總編係牛津布魯克斯大學嘅Levent Altinay。
2022年，佢哋嘅Impact Factor去到9.4。

相關人物
霍廣賢 － 香港浸會大學教授，編輯委員會成員，因為恐嚇同打壓大學生就社會同政制問題表達意見，而得到一啲香港媒體嘅關注。
Serville

Serville係法國嘅一個市鎮，位置喺中央-盧華爾山谷嘅厄爾-盧華。
Serviès-en-Val

Serviès-en-Val係法國嘅一個市鎮，位置喺奧德。
Waitrose

Waitrose（百佳超級市場翻譯做維狄）係英國一間連鎖超市，依家係約翰路易斯合夥公司嘅子公司。總部喺伯克郡布拉克內爾。截至2014年2月，包括20間little Waitrose在內，佢喺全英國有317間分店，佔據英國超市市場5%嘅百分比，係英國第六大雜貨零售商。
Waku Waku動物也瘋狂

Waku Waku動物也瘋狂係1991年無綫電視一節目，以講動物為主題，由盧大偉同埋陳奕詩主持。
Wanna One

Wanna One係韓國嘅十一人男子唱歌及跳舞組合，2017年組成。
Walkman

Walkman（ウォークマン），風格化稱為WALKMAN，係日本索尼公司（SONY）喺1979年所推出嘅一個音樂播放器品牌，而中文個名「隨身聽」即係出自呢個名詞。1986年以後，「Walkman」個字正式畀牛津英文字典收錄
。
Walter Kohn

Walter Kohn（華特·康，1923年3月9號—2016年4月19號）係奧地利出生嘅美國化學家，佢係固體物理學同量子化學嘅專家，對於密度泛函理論（Density Functional Theory，簡稱DFT）嘅發展有重大貢獻。
康喺1964年提出咗密度泛函理論嘅基本原理，呢個理論係研究物質中電子運動嘅方法。康嘅貢獻使得科學家可以更有效咁計算物質嘅性質同化學反應，有助於理解原子同分子嘅行為。
康嘅研究對於固體物理學同量子化學領域有深遠嘅影響。佢嘅工作使到科學家可以更準確咁預測材料嘅性質，例如電子結構、能帶結構同反應動力學等等。呢啲知識對於材料科學、化學工程同電子學嘅發展有重要意義。
康喺2000年因為佢對密度泛函理論嘅貢獻而得到諾貝爾化學獎。佢嘅工作被廣泛應用喺科學研究同實際應用中，對於推動現代材料科學同化學有著重要影響。
VANS

VANS係美國嘅品牌公司，1966年3月16號由保羅范多倫（英文：Paul Van Doren）同占士范多倫（James Van Doren）、哥頓·C·李（Gordon C. Lee）一齊夾手創辦，總部喺美國加州橙縣哥斯大米薩。主要業務負責整滑板鞋為主。
公司喺1966年嘅成立之初，主要負責整橡膠為主。嗰時南加州地區啲細路猛咁搵啲用嚟搞滑板運動同衝浪運動時用嘅鞋底，喺公司出咗第一對鞋底之後而俾好多滑板玩家猛咁用佢啲產品，後嚟逐漸發展到喺美國地區、歐洲、日本及中國大陸部分發達城市都搵到佢啲品牌產品。

爭議事件
係2019年，Vans舉辦咗一個設計比賽，移除咗其中一款由加拿大設計師「Naomiso」所設計嘅作品，嗰隻作品畫上黃色雨遮圖案，以及示威者戴頭盔、口罩、眼罩之類同嗰時香港政治環境相關嘅元素。引起大量香港網民不滿，喺佢Facebook聲明貼文中，短短幾個鐘已經有高達4萬個「嬲嬲」
VAZ-2101

VAZ-2101（俄文：ВАЗ-2101）係蘇聯VAZ喺1970年到1988年出產嘅汽車型號，由快意124發展而成。佢主要喺東歐社會主義國家流行，總共賣咗超過幾百萬架。
VAIO Corporation

VAIO Corporation係日本響2014年7月1號成立嘅一間電腦公司，名稱係出自1997年由索尼公司生產嘅VAIO電腦。總部喺日本長野縣安曇野市。依家VAIO公司所生產嘅電腦產品同埋智能手機，銷售範圍主要係針對商務人士。亞太地區方面嘅業務拓展，由香港嘅Nexstgo Company獨家代理。
Villamée

Villamée係法國嘅一個市鎮，位置喺布禮斯大區嘅伊勒-維萊訥。
Villar-Saint-Pancrace

Villar-Saint-Pancrace係法國嘅一個市鎮，位置喺上阿爾卑斯。
Villar-d'Arêne

Villar-d'Arêne係法國嘅一個市鎮，位置喺上阿爾卑斯。
Villampuy

Villampuy係法國嘅一個市鎮，位置喺中央-盧華爾山谷嘅厄爾-盧華。
Villanière

Villanière係法國嘅一個市鎮，位置喺奧德。
Villar-Loubière

Villar-Loubière係法國嘅一個市鎮，位置喺上阿爾卑斯。
Villalier

Villalier係法國嘅一個市鎮，位置喺奧德。
Villamblard

Villamblard係法國嘅一個市鎮，位置喺多多涅。
三星Galaxy Z Fold 3

三星Galaxy Z Fold 3係一款由三星電子設計、生產、銷售同製造嘅可摺疊式智能電話，屬於Galaxy Z系列嘅一部分。呢個產品係三星Galaxy Z Fold 2嘅繼承產品，2021年8月11號喺三星嘅Galaxy Unpacked活動入面同三星Galaxy Z Flip 3、三星Galaxy Watch 4一齊亮相。
呢個產品係首部得到IPX8認證嘅可摺疊式智能電話，意味住裝置具備防水功能。

系統規格
Galaxy Z Fold 3採用高通驍龍888 CPU，並搭載兩塊支援120 Hz屏幕刷新率、分別為7.6吋同6.2吋嘅「Dynamic AMOLED 2X」屏幕。當中主屏幕採用可摺疊式設計，支援HDR10+顯示，並首度採用屏下鏡頭設計；廠方亦喺呢個產品嘅屏幕採用一種叫「Eco²OLED」嘅顯示技術，喺提升屏幕透光率嘅同時亦降低顯示屏嘅耗電量。
呢個產品未有配置3.5 mm耳機插孔，而內置嘅揚聲器經AKG調校，支援高達32-bit／384kHz音頻同杜比全景聲。

容量
Galaxy Z Fold 3設有12 GB RAM，並且有256 GB或512 GB兩種存儲容量選項。呢個產品唔具備microSD插槽，同Galaxy Z Fold 2相似。

電池
Galaxy Z Fold 3內置4400 mAh鋰離子電池（唔可以拆），較上代型號嘅4500 mAh略少，並採用雙電池模組設計。呢個產品支援透過USB-C進行高達25W嘅有線充電，或者高達11W嘅無線充電，亦支援利用自身電量為其他裝置進行高達4.5W嘅反向充電。

鏡頭
Galaxy Z Fold 3採用三鏡頭模組設計嘅後置鏡頭，分別為1200萬像素嘅廣角鏡頭、1200萬像素嘅超廣角鏡頭，同埋1200萬像素嘅遠攝鏡頭。呢個產品亦分別喺主、副屏幕配備400萬像素同1000萬像素鏡頭，當中前者採用屏下鏡頭設計。

S Pen支援性
Galaxy Z Fold 3支援S Pen手寫筆，而廠方亦專登為呢個產品設計一款叫「S Pen Fold Edition」嘅觸控筆。值得一提嘅係，呢個產品只有主屏幕支援S Pen，而副屏幕就未有支援。

軟件
呢個產品預載基於Android 11嘅One UI 3.5，並且有三星Knox提升裝置安全性。為配合用戶嘅日常操作需要，廠方同多間第三方應用程式公司合作，就唔同應用程式喺可摺疊式電話上嘅操作體驗進行咗最佳化，而用戶亦可以透過設定入面嘅「Samsung Labs」，自由調整唔同應用程式（包括未適配可摺疊式電話設計嘅應用程式）嘅大細同位置。系統自帶嘅虛擬鍵盤亦遷就屏幕嘅可摺疊式設計而喺屏幕上「一分為二」，同其它可摺疊式電話睇齊。喺裝置安全性上，廠方為呢個產品加入新功能，當用戶解鎖裝置嘅bootloader之後，將會導致相機功能被禁用，用戶日後亦無法用相機或者人臉識別等需要用到相機嘅功能。
三星鄉

三星鄉（粵拼：saam1 sing1 hoeng1）係台灣宜蘭縣嘅一個鄉級行政區。
三曲腿圖

三曲腿圖（粵拼：saam1 kuk1 tui2；英文：Triskelion）係一個出名嘅圖案，出嗮名常見於新石器時代同青銅時代嘅歐洲。
到咗廿一世紀，類似三曲腿圖嘅圖案仲有喺歐洲嘅文化當中出現。馬恩島嘅旗幟上面就有三曲腿圖嘅圖案。
三星灣泳灘

三星灣泳灘，香港泳灘之一，喺西貢白沙灣三星灣，英文叫Trio Beach。行政上歸西貢區。設施有泳灘、燒烤場。歸康樂及文化事務署管。
三更2之餃子

《三更2之餃子》係一部由陳果執導嘅恐怖片，由陳可辛做監製，由楊千嬅、梁家輝、白靈同楊愛瑾領銜主演，2004年上畫。
三星電子

三星電子（Samsung Electronics）係南韓三星集團旗下負責電子產品業務嘅公司，1969年開張，而家主要生產電子零件、智能電話同家庭電器等等。以收入計，三星電子係全球第二大資訊科技產品生產商，排蘋果公司後面。
三春町

三春町（日文：三春町／みはるまち Miharu machi */?）係日本福島縣田村郡嘅一個町。
中山博貴

中山博貴（1985年12月13號—）係日本足球員，司職中場，效力過京都不死鳥。
中山北路站

中山北路站係上海地鐵1號綫一個地鐵站，喺靜安區。個站2004年12月28號啟用。
中山大學

中山大學（粵拼：zung1 saan1 daai6 hok6，英文：Sun Yat-sen University），簡稱「中大」，係中國嘅一間重點大學。

歷史
由孫中山先生喺1924年創建，原名叫國立廣東大學，1925年中華民國國民政府為紀念國父孫中山先生，下令改名叫國立中山大學。
中華人民共和國成立之後學蘇聯，喺1952年搞咗個「全國高校調整」，有基督敎背景嘅私立嶺南大學被迫拆散，主體部分併入中山大學，個校區亦都成個畀咗中山大學。而家中山大學嘅廣州南校區就係前嶺南大學嘅校區。中大而家都重有一個叫「嶺南（大學）學院」嘅學部，佢啲系都係經濟類嘅。

校區
中山大學而家有廣州南、北、東同埋珠海四個校區，學校面積好大，有6.17平方公里。

醫學
而家中山大學嘅醫學部喺2001年合併之前係中山醫科大學，非常之出名。

院校學者
中日戰爭陣，中山大學工學院建築工程系（華南工學院嘅前身之一）喺雲南澄江、韶關樂昌嘅坪石度分別續辦過。1938-1939年陣建築工程系主要教授有：胡德元、黃玉瑜、胡兆輝、劉英智、黃維敬、黃適、呂少懷、黃寶勳、丁紀淩。順德嘅杜汝儉先生1939年畢業留校任教，歷經咗勷勤工學院、中山大學到畀華南工學院食咗嘅時期。
中山大學天文台舊址

間嘢起好後，天文台一直負責低緯度嘅天文觀測任務，亦喺中國大陸嘅現代天文科學嘅教學同研究起咗好緊要嘅作用同埋科學價值。1937年，由於國立中山大學搬到石牌一帶，舊址逐漸冇咗原有科研機構嘅功能同好快俾人唔記得佢。直到1949年廣州被解放軍佔領後，天文台從廣東省政府轉畀廣東省科普協會，中途又轉畀廣東省科協。1973年，廣東科技報社入咗嚟辦公，天文台舊址再次成為傳播科技嘅緊要場所。1978年7月18號，間嘢俾廣東省人民政府列為省級文物，亦喺1989年6月重複公佈咗次。
踏入2000年代後，由於間嘢年久失修，加上建築出現殘舊現象，社會各界一直要求佢作出修繕嘅事越嚟越多。後嚟廣東科技報社通過努力，喺2010年亞運開幕前，廣東省發改委同埋廣東省財政廳負責出錢籌劃，重喺2011年6月開始做修繕工作，工程凈維持咗4個月就搞掂。
中山國小站

中山國小站係臺北捷運中和新蘆線嘅一個車站。
中山大學中山眼科中心

1985年：醫院改名做中山醫科大學中山眼科中心。
1997年：成立中山醫科大學眼科視光學系。
伊藤博文

伊藤博文（いとう ひろぶみ、1841年10月16號—1909年10月26號）係現代日本啓蒙思想家同政治人，推動日本近代化運動。1885年12月22號到1888年4月30號、1892年8月8號到1896年8月31號、1898年1月12號到6月30號、1900年10月19號到1901年5月10號做日本內閣總理大臣。
1909年10月26號，伊藤博文喺哈爾濱站俾安重根暗殺。
伊藤友彥

伊藤友彥（1978年5月28號—）係日本足球員，司職守門員，效力過名古屋SC，甲府風林，湘南比馬，及大阪櫻花。
伊藤和基

伊藤和基（1987年8月8號—）係日本足球員，司職前鋒，效力過Arte Takasaki，及YSCC橫濱。
伊藤圭祐

伊藤圭祐（1943年10月29號—2006年12月5號）係日本泳手。
伊藤卓彌

伊藤卓彌（1976年12月30號—）係日本足球員，司職守門員，效力過橫濱水手，及大阪櫻花。
伊藤和枝

伊藤和枝 ，係日本嘅一個女演員。

拍過嘅作品一覽
呢個表唔完整，歡迎加料。
伊藤哲也

伊藤哲也（1970年10月1號—）係日本足球員，司職後衞，效力過NKK，橫濱水手，廣島三箭，FC東京，大分三神，及FC岐阜。
伊藤壇

伊藤壇（1975年11月3號—）係日本足球員，司職中場，效力過仙台七夕。
伊藤和晃

伊藤和晃（ いとう かずあきItō Kazuaki 、1950年10月15號— ）係日本男配音員、演員，響東京都出世，隸屬劇團昴，原名伊藤博，高170cm， 重57kg。佢主要係配啲次要角色。
分析心理學

分析心理學（Analytical Psychology）係心理學嘅分支，又叫容格心理學或者原型心理學，由容格去創立嘅。
分段函數

分段函數（piecewise function）喺數學上係函數嘅一種。一個分段函數會有多個子函數，而每個子函數都淨係會喺主函數嘅某個部份成立，好似係以下呢個函數噉：
分析層次

分析層次（英文：level of analysis）喺統計學上係指分析嘅對象規模有幾「大」。
例如喺行為科學同社會科學上，「分析一個個體喺唔同時間點之間嘅差異」同「分析一柞個體之間嘅差異」就好唔同。想像一份認知心理學研究一班人揸車，比較個體之間嘅差異嗰陣發覺「一個人愈要俾心機揸車，就愈大機會撞車」，不過噉可能係因為新仔零舍要用多啲注意力先可以揸到車，而新仔因為技術冇咁好撞車嘅機會亦自然高啲；如果比較嘅係一個個體喺唔同時間點之間嘅差異，應該會發覺「一個人愈俾心機揸車，就愈細機會撞車」－唔同分析層次俾到嘅結果完全唔同。
分枝桿菌

分枝桿菌係一類細菌，生物學係屬放線菌門下面嘅科同屬，叫分枝桿菌科同分枝桿菌屬，下面有超過190個品種，有唔少品種會令哺乳動物染病，譬如結核桿菌同痲瘋桿菌。
分析機

分析機（Analytical Engine）係由英格蘭數學家巴貝治（Charles Babbage）諗出嚟嘅一部多用途電腦。
內骨骼

內骨骼（endoskeleton）係指喺一隻動物身體內部（俾隻動物嘅皮膚同組織包住）嘅骨骼，可見於人類等脊椎動物。相對於昆蟲同第啲節肢動物有嘅外骨骼。
內龐穆塞諾

內龐穆塞諾（Alberto Nepomuceno；1864年7月6號—1920年10月16號），係巴西古典樂作曲家、鋼琴家、風琴以及指揮家。 佢阿爸係個小提琴家。
全個世界都有電話

《全個世界都有電話》（英文：Everyphone Everywhere），係2023年上畫嘅港產片，由周國賢、韋羅莎、陳湛文、蔡思韵、周漢寧、鄧麗英、冼康正主演，黃浩然執導。
全北現代汽車足球會

（韓文：전북 현대 모터스 FC／全北現代모터스 FC Jeonbuk Hyeondae Moteoseu FC）；兩廣簡稱全北現代（cyun4 bak1 jin6 doi6）；港澳簡稱全北汽車（cyun4 bak1 hei3 ce1）；球迷會叫佢全北FC（cyun4 bak1；전북 FC），係南韓足協屬下嘅一間足球會，喺1993年1月成立，總部喺韓國全羅北道全州市，主場係全州世界盃體育場。2016年11月27號晚黑攞咗第二次亞冠冠軍後，成為亞冠改革有史以嚟，繼廣州恆大後第二隻有2屆亞洲冠軍嘅東亞足球會。

史
全北現代汽車1993年1月16號喺全州成立，嗰時係叫「完山美洲豹」（韓文：전북 버팔로），佢重係嗰時韓國職業足球聯賽（而家係經典K聯賽）第一支用主場所在地嚟做足球會名嘅會隊。
喺足球會成立無耐就借住機會嚟推廣到成個韓國嘅足球界入面，但完山美洲豹就快破產，有好多企業諗住嚟接呢間足球會嘅經營權，後嚟有間喺完山當地嘅酒廠接咗呢間足球會嘅經營權先至唔使破產。喺1994年2月16號嘅K聯賽（而家係經典K聯賽）開波之前，足球會改名做「全北水牛」（韓文：전북 버팔로로），而財務方面重係冇乜變，重係差唔多破產咁滯。
1994年11月現代汽車接手全北水牛嘅經營權，足球會喺1994年12月12號改名做而家嘅「全北現代汽車足球會」（韓文：전북 버팔로）。
呢間足球會最巴閉嘅戰績係攞咗2006、2017年嘅亞洲冠軍盃冠軍，亦喺2006年世界球會盃攞咗第三。
雖然球會喺2016年攞咗亞冠同國內聯賽亞軍，但由於國內聯賽爆發受賄醜聞而震驚國內同全亞洲足壇。2017年1月18號，南韓足協同亞足聯決定取消佢參加2017年亞冠資格。
內飛地

內飛地係飛地嘅一種。乙地區裏面有一塊屬於甲地區嘅丙土地，咁伊塊丙土地就係乙地區嘅內飛地；但係如果丙土地有一道係同其他地區或者海洋接壤嘅話，咁丙土地就唔係任何地區嘅內飛地。
內黃

內黃係中國河南安陽一個縣，總面積1161平方公里，人口72萬。
全動態影像

全動態影像（full motion video，FMV）係用電子遊戲表達故仔嘅一種方法，指喺遊戲當中透過預先錄製嘅影片，展示遊戲故仔嘅情節。
任囂

任囂（粵拼：jam4 ngou4，「吟鰲」），係公元前3世紀嘅秦國將領。前222（秦始皇廿五）年，佢帶秦兵南下攻打嶺南，但冇打贏。之後，任囂再同趙佗一齊帶兵打嶺南，到公元前214年，佔領咗成個嶺南。之後，秦國封佢做南海郡尉。任囂死之前，同趙佗傾身後事，趙佗照佢意思，接任郡尉，並且建立咗南越國。
任城區

任城區係中國山東濟寧一個市轄區，總面積881平方公里，人口63萬。
任創均

任創均（1996年1月26號—），藝名I.M，係大韓民國男歌手、舞者。韓國男子團體MONSTA X嘅Rapper。

經歷
任創均細個曾經同屋企人喺美國同以色列生活。
佢做過Special K娛樂旗下五人男子組合Nu’Bility成員，2015年參與STARSHIP娛樂同Mnet合作嘅生存實境節目《NO.MERCY》，最終獲選為出道成員。
2015年5月14號佢以MONSTA X成員出道。
任嘉兒

任嘉兒（英文：Camille Yam Ka-yi，1992年9月15號—），係一位香港泛民主派人士，中西區區議會大學選區前議員，本身佢擁有有註冊護士嘅資格，因為參選區議會而喺2019年7月辭職。佢亦係前香港大學學生會內務副會長。2019年，佢開始參與中西區區議會大學選區嘅地區工作。

簡歷
任嘉兒喺香港出世，喺香港大學先後完成護理學學士同社會科學（行為健康）碩士課程。皆因佢曾經喺香港大學所處嘅大學（原名半山西）選區生活過七年，對嗰區有感情，決定投身區內地區工作，同埋喺嚟緊嘅區議會選舉挑戰由1991年開始擔任區議員，並且冧莊28年嘅陳捷貴。不過期間發生一段插曲：皆因有位嚟自「反自動當選運動」嘅歐頌賢話想參選呢區，兩人又協調唔成，任嘉兒一度宣佈放棄嗰區地區工作，後尾喺街坊極力挽留下，最後都撒回咗退出嘅決定。結果，佢以超過五成嘅得票率（3135票）當選。2021年7月11號劈炮唔撈，結束區議員生涯。
任務

任務（Quest）係指一個人擔任嘅職務或者使命，有責任去完成佢。響軍事上，任務都係有特定目標嘅軍事行動。
前1130年代

前1130年代係指前1139年去到前1130年之間嗰十年嘅年代。
佐藤浩

佐藤浩（1972年3月7號—）係日本足球員，司職守門員，效力過橫濱飛翼，廣島三箭，名古屋八鯨，及橫濱水手。
佐藤淳

佐藤淳（1981年7月1號—）係日本足球員，司職後衞，效力TDK。
佐藤榮作

佐藤榮作（1901年3月27號—1975年6月3號）係日本政治人，屬於自由民主黨，係第61-63任首相（任期1964年11月9號—1972年7月7號）。

生平
1901年3月27號，佐藤榮作喺山口縣田布施町出世。1924年喺東京帝國大學（而家東京大學）法學部畢業，開始喺鐵道省做嘢。

屋企
阿爸因為係入贅女婿，所以改姓佐藤
親阿哥岸信介，因為畀阿爸本家收做養仔，而改為姓岸。岸信介都做過首相
老婆佐藤寬子（1926年結婚）
有兩個仔，其中細仔佐藤信二做過參議員
係前日本首相安倍晉三嘅外叔公

政途
佐藤榮作1948年加入自由黨（自民黨嘅前身之一）。喺吉田茂做首相嗰陣得到多次提拔，1948年畀吉田任命為內閣官房長官，1949年1月成為眾議院議員，其後連任咗11次。
後來首相池田勇人因為喉嚨懷疑生癌，決定辭職，揀咗佐藤榮作做繼任者。
喺佐藤榮作執政期間，試過多次參拜靖國神社；又為咗得到冲繩，多番討好美國，譬如支持越南戰爭。
後來因為外交政策失利，自民黨內部要求佐藤榮作辭職（繼任人田中角榮）。佐藤榮作掌政7年另8個月，一共在職2,798日。

其他
1974年，佐藤榮作因為令日本加入《核不擴散條約》而攞到諾貝爾和平獎。第二年喺東京都嘅藝妓館應酬時腦出血昏迷而死。
佐藤正美

佐藤正美（1981年8月26號—）係日本足球員，司職前鋒，效力過橫濱FC，横河武藏野，及草津溫泉。
佐藤洋平

佐藤洋平（1972年11月22號—）係日本足球員，司職守門員，效力過鹿島鹿角，札幌岡薩多，及磐田山葉。
佐藤洸一

佐藤洸一（1986年11月28號—）係日本足球員，司職前鋒，效力金澤薩維根。
佐藤正治

佐藤正治 ，係日本嘅一個男配音員。

配音作品一覽
呢個表唔完整，歡迎加料。
保魯斯

保魯斯（Alain Prost，1955年2月24號—）係法國賽車手，四屆一級方程式賽車年度冠軍。
保頓

保頓（英文：Bolton）係英倫大曼徹斯特一鎮，人口14萬。
保齡樽

保齡樽係玩保齡用嘅道具，係保齡球撞低嘅目標，外觀似白色嘅樽。
保鮮紙

保鮮紙係種透明薄身嘅塑膠膜（無紙嘅成份），通常用嚟包住食物，可以令食物隔住外間嘅空氣接觸，令食物嘅新鮮狀態可以維持得耐啲。
保齡

保齡（音譯自英文Bowling）係種球類運動，玩法主要係用保齡球撞低保齡樽。玩呢種遊戲又叫轆齡。
最常見嘅保齡運動係十樽保齡。

起源
考古學家喺公元前7200年古埃及嘅古墓之中發現到有九個球樽同一個石球，因而被認為嗰時可能就有類似保齡球嘅運動。喺埃及發現公元前332年至30年嘅建築遺蹟，估計可能係人類最早被發現嘅保齡球場。到咗3至4世紀嘅歐洲，變咗做宗教儀式，將球樽當成惡魔，然後用球去擊倒，成為除魔嘅象徵。喺中世紀宗教革命之後嘅德國，保齡球逐漸發展成為九瓶運動（Skittles）。而喺16世紀傳入美國，然後慢慢演變成而家嘅十個球樽嘅保齡球運動。
保險箱

保險箱（粵拼：bou2 him2 soeng1），又叫保管箱，係一種保安設備，通常起響金庫、銀行或者郵局內部集中管理。保險箱會擺啲值錢嘢，例如寶石、貴金屬、現錢，又或者重要嘢，例如遺囑、屋契。

服務
保險箱喺投資上間中會用到。好多銀行都會提供服務，畀人租保險箱嚟儲起啲資產，當中資產可以係黃金等投資用嘅貴金屬；銀行嘅保險箱會收藏喺銀行金庫裡邊，廿四小時都受到嚴密嘅保護；用呢種做法儲資產有個好處，就係銀行就會負責晒啲保安相關嘅事務，唔使投資者諗保安，不過投資者通常仲係要自己買保險嘅。

文學
犯罪小說成日會用保險箱做伏線。
保靖

保靖係中國湖南湘西一個縣，總面積1746平方公里，人口28.7萬。
保頓大學球場

保頓大學球場（University of Bolton Stadium）喺英格蘭保頓附近嘅Horwich，係英格蘭甲組足球聯賽球會保頓嘅主場。
佢1997年啟用嗰時叫銳步球場（Reebok Stadium），2014年4月球會宣佈同埋意大利運動服牌子馬克龍（Macron）達成初步四年冠名贊助協議，喺2014年7月改名做馬克龍球場（Macron Stadium），2018年再改成而家個名。
保齡球

保齡球（粵拼：bou2 ling4 kau4）係玩保齡用嘅波，直徑21.5厘米，唔可以重過16磅，波上面有三個窿放手指。
YS

伊蘇系列：簡稱Ys或YS，日本Falcom公司出嘅遊戲。
伊蘇 (動畫)：日本嘅動畫
YS河：牙買加嘅河流。
歐洲地區航空：法國嘅航空公司，IATA代碼係ys。
伊斯：古法蘭西帝國嘅地名，當地嗌Ys。
Ys (祖安娜紐深嘅專輯)：美國歌手祖安娜紐深（Joanna Newsom）發佈嘅專輯。
Ys (Il Balletto di Bronzo嘅專輯)：法國樂隊Il Balletto di Bronzo發佈嘅專輯。
金泳三：大韓民國第一任大總統，當地人嗌YS。
星期日青年雜誌：日本嘅青年漫畫雜誌，當地簡稱做YS或YS雜誌。
兩個拉丁字母嘅搞清楚
YOSHIKI

YOSHIKI（1965年11月20號—），原名林佳樹（はやし よしき），日本千葉縣館山市出身，血型係B型，係日本視覺系音樂家、鋼琴演奏家、鼓手，佢係X JAPAN嘅隊長，喺樂隊入邊擔任鼓手同鋼琴手。
力學

力學（英文：Mechanics；希臘文：μηχανική）係物理學嘅分支，專門研究位移、力同埋力對物體嘅各種影響。
呢個領域好耐歷史－喺古希臘嗰陣時經已有好似係阿里士多德（Aristotle）等嘅哲學家喺度研究佢（雖然佢哋啲理論後尾畀人否決咗）。喺 15 世紀嗰陣嘅歐洲，因為伽利略（Galileo）同埋牛頓（Newton）等嘅科學家力學有咗重大嘅飛躍－佢哋奠定咗古典力學（又叫「牛頓力學」）作為力學嘅基礎，呢套理論框架淨係用咗位移同埋速度等幾個簡單嘅概念就分析到嗮好多嘅力學現象。而去到廿世紀初，愛因斯坦（Einstein）等嘅好幾個大物理學家諗咗包括相對論同埋量子力學嘅理論出嚟－呢柞新理論框架又解釋到古典力學解唔掂嘅原子尺寸嘅嘢同埋以光速郁嘅嘢嘅相關現象，令到人類對於物體嘅郁動嘅了解又進咗大步。
力學平衡

力學平衡（mechanical equilibrium）係牛頓力學上嘅一個概念。如果話一嚿物體處於力學平衡，意思即係話作用喺呢嚿物體身上嘅淨力（net force）係 0，而根據牛頓第二定律，淨力係 0 即係表示嚿嘢如果係靜止嘅就會繼續處於靜止狀態。
力寶中心

力寶中心（Lippo Centre），舊名奔達中心（Bond Centre），係香港金鐘一組高樓大廈，分兩座，高172米同186米，1988年起好。本來業主係奔達集團，佢執笠後由力寶集團買咗。
力場

力場（英文：Force field，錯寫力牆），又叫力盾（英文：Force shield），係種由能量組成嘅罩，可以阻擋外來嘅影響，現實世界暫時未有，不過響科幻小說都幾常見。
力士

力士（りきし、ちからひと、Rikishi）係從事相撲運動嘅人，簡單嚟講即係佢哋有所屬嘅相撲部屋、取得四股名，而且可以參加大相撲嘅人士，又稱sumōtori（相撲取り）。
力奇鍾拿斯

力奇鍾拿斯（Nicholas Jerry "Nick" Jonas，1992年9月16號—）係美國一個歌手、詞曲作家同埋演員，同時係鍾拿斯兄弟嘅成員。
力架

力架（粵拼：lik1 gaa2，借自英文 Lacquer）係一種透明嘅流質裝修材料化學品，用嚟做油漆面油，用天拿水稀釋就油得。
力架多數油嚮木材傢俬同門窗表面，有防水防蟲易清潔幾種優點。
力大獅

力大獅（泰文：แลคตาซอย，英文：Lactasoy）係泰國嘅荳奶品牌，喺1950年成立。總部位於泰國曼谷嘅素坤逸路（中文：素坤逸路）。
三邑

三邑係指廣東嘅南海、番禺、順德三縣，又叫南番順。

範圍
南海包括家下南海區，禪城區，荔灣區（唔包花地河以東嘅芳村等地），越秀區西部分，白雲區西南部分，花都南部分。
番禺係廣州市番禺區加南沙區。
順德係佛山市順德區。
而大清來講，家下廣州核心地方，都係南海縣同番禺縣境，即係家下廣州市越秀區、海珠區、荔灣區、天河區、白雲區、黃埔區同蘿崗區。

經濟
大清時，南海、番禺、順德係廣州府三個縣。當時漁農業發達，又係省城，係比較富庶嘅地方，呢個情況，至今無改。
三輪車

三輪車係種車，個樣同單車幾似，不過後面有兩個轆，總共有三個。三輪車多數都要人踩，亦有機動嘅。
三都主

三都主（Alessandro Santos，1977年7月20號—）係日本足球員，司職中場，日本足球代表隊前成員。

日本足球代表隊
三都主喺2002年到2006年間爲日本隊出場82次，入咗7球。佢代表日本參加過2002年FIFA世界盃同2006年FIFA世界盃。
三進制

三進制係逢3進位嘅進位制，只係用到0、1同2三個數字記數，有少數電腦會用，亦用喺軍隊編制。
三都

三都係中國貴州黔南下轄嘅一個水族自治縣，有2384平方公里咁大。
三輪勝惠

三輪勝惠，係日本嘅一個女藝人同埋配音員。
三部曲

三部曲（Trio），又叫三重奏，係指由三個部份組成嘅樂曲。
冇葉蘭屬

冇葉蘭屬（學名：Aphyllorchis）係蘭科下嘅一個屬。
呢個屬可以再分做廿種，分佈喺亞洲熱帶地區。
冇版權聲音

冇版權聲音（英文：NoCopyrightSounds，英文縮寫NCS）係一間英國唱片公司兼音樂組織，2011年由Billy Woodford創立。公司係創立嚟整可以用喺Woodford嘅電子遊戲影片度嘅免版稅音樂。
冇版權聲音發佈嘅音樂係由各種唔同嘅音樂家整嘅，佢哋可以喺列明版權持有人之下，免版稅授權喺YouTube、Twitch度用。

作品表
已經發布咗四個專輯，包含嚟自佢哋公司嘅成員嘅音樂。
冇症狀帶菌者

冇症狀帶菌者（粵拼：mou5 zing3 zong6 daai3 kwan2 ze2，英文：Asymptomatic carrier）係指啲惹咗傳染病或者帶有隱性遺傳病嘅唔正常基因，但係冇表現症狀嘅人。
冇色水

冇色水，乜色都無，又寫無色水，無色，冇色。
冇色水可以有幾種講法。一者，透光而無色，好似水咁。二者，原本係素色，例如白色咁，無染色上去，如白布。三者，色好淡，好似啲相甩晒色咁。
化學而言，冇色水就指第一種，即透光嘅無色。
英文叫colourless或者no colour。
英文來講，黒白之於彩色，黑白相、黑白片之於彩色相、彩色片而言，就係冇色水。之不過，唐話冇色水唔見咁用法。
中方

中方係中國湖南懷化一個縣，總面積1467平方公里，人口26.2萬。
中日韓三國合作秘書處

中日韓三國合作秘書處（日本叫日中韓協力事務局，韓國叫韓中日3國協力事務局）係由中華人民共和國、日本同南韓3國政府建立嘅國際組織。2011年9月1號，秘書處喺南韓首爾正式成立，開始做嘢。
北帝誕

北帝誕，減筆寫做北帝𧩙、北帝旦，又叫真武上帝聖誕，係北帝嘅寶誕。寶誕響三月初三。
北廣薩省

北廣薩省係安哥拉嘅一個省，喺國土西北部，首府恩達拉坦多。
北德維納河

北德維納河（俄文：Се́верная Двина́）係俄羅斯嘅河，長744公里，由禾洛格達州流去白海。
北帝街

北帝街（英文：Pak Tai Street），係香港九龍馬頭涌嘅一條馬路，由馬頭涌道開始，去到宋皇臺道。街名係嚟自舊時嘅鶴園角北帝廟（已經搬到紅磡）。
北廣島市

北廣島市係日本北海道石狩振興局嘅一個城市，面積119.05平方公里，喺2020年7月31號人口有58,170人。
北德平原

北德平原（德文：Norddeutsches Tiefland）係指德國北部嘅平原，屬北歐平原喺德國嘅部份，北面係波羅的海同北海，南面係中部高地（英文：Central Uplands）。
北恩德貝萊族

北恩德貝萊族 (英文：Northern Ndebele people) 係一個非洲南部嘅種族，最主要喺津巴布韋住，佔津巴布韋嘅人口嘅19%。佢哋主要講北恩德貝萊話，係津巴布韋嘅官方語言之一。
中村憲剛

中村憲剛（粵拼：zung1 cyun1 him3 gong1；日文：中村 憲剛(Nakamura Kengo)；1980年10月31號—）係日本足球員，東京都小平市人，踢中場，曾經代表過日本隊參加比賽。

日本足球代表隊
中村憲剛喺2006年到2013年間爲日本隊出場68次，入咗6球，期間代表日本隊參加過2010年FIFA世界盃。
中村拓海

中村拓海（2001年3月16號—）係日本足球員，打後衞位置，效力FC東京。
中村敬斗

中村敬斗（2000年7月28號—）係日本足球員，打前鋒位置，效力大阪飛腳。
中村文昭

中村文昭（1981年4月23號—）係日本足球員，司職中場，效力過水戶蜀葵。
中村楓

中村楓（1991年8月3號—）係日本足球員，踢後衞，曾經喺2017年為日本女子足球代表隊出場3次。
中村櫻

中村櫻 ，係日本嘅一個女藝人同埋配音員。
中村洋仁

中村洋仁（1974年5月9號—）係日本足球員，司職前鋒，效力過水戶蜀葵，本田技研，及水戶蜀葵。
中村慶太

中村慶太（1993年6月30號—）係日本足球員，司職中場，效力長崎成功丸。
匪語

喺香港，匪語泛指一啲來自近代大陸嘅中文用詞，尤其是中共首創嗰啲，帶有貶義；有時包埋相關嘅風格及文法等。有好多人對匪語反感，原因多種多樣，例如認為佢哋假大空、污染本土文化、蠶食古雅傳統、常見失禮或矛盾歧異……不過，有啲人就反而認為，挑剔人哋係咪用匪語，係吹毛求疵。
喺台灣，支語具有同香港所指匪語同樣意思。
匡智翠林晨崗學校

匡智翠林晨崗學校（英文：Hong Chi Morninghill School, Tsui Lam）係香港一間輕度智障特殊學校，位於新界將軍澳翠林邨，前身係油塘晨崗學校，喺1973年創校，為6歲至18歲輕度智障兒童提供教育服務。

學校設施
課室、禮堂、圖書館、輔導室、自閉症資源教學室、個別學習工作間、毅進工場（職場工作）、卓閱角（故事室）、悠閑天地（社交遊戲區）、兒童遊樂場、感統徑、電腦室、音樂室、視覺藝術室、家政室、設計與科技室、社工室、言語治療室、職業治療室、多用途室、會議室、怡情軒（家長工作間）。

開設科目
公民教育、中國語文、常識、數學、感知肌能、音樂、視覺藝術、體育、家政、資訊科技、設計與科技、獨立生活技能、成長教育、生活英語、興趣小組。喺高中階段，設有三個核心科目同六個選修科。此外，學校提供自閉症輔導教學同多元化嘅小組學習計劃，以照顧唔同學生嘅學習需要。
匡氏

匡（粵拼：hong1）係唐人姓氏，喺《百家姓》裏頭排第353位，依家經已冇乜人用。

名人
呢篇匡氏係同姓氏有關嘅楔位文章，重未寫完嘅。麻煩你幫手充實佢。
匣母

匣母（粵拼：haap6 mou5；中古漢語拼音：ghrap），係中古漢語聲母，屬喉音，係全濁聲母。

擬音
因爲大多數嘅漢語、域外方音、對音中，匣母大多發/ɦ/或者/ɣ/，所以學界有兩派擬音，一派擬爲/ɦ/，一派擬爲/ɣ/。

上古來源
大部分學者都認爲匣母字來自上古音嘅/ɦ/或/ɣ/音，呢個音喺上古音到中古音嘅演變好穩定。

喺粵語嘅演變
匣母喺標準粵語清化，聲調派陽聲調。開口呼繼續係喉音，對應嘅粵拼係h，對應嘅古音係開口洪音字，而齊齒呼、合口呼變零聲母，對應古音，讀j嘅係開口細音字，讀w嘅係合口字，不過有合口字晃讀fong2，乎讀fu4，唔讀零聲母。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅h來源自溪、曉、匣三母，零聲母來源自喻（云、以）、影、匣、疑、溪、日六母。

喺吳語嘅演變
喺吳語，匣母要分洪細，洪音開口呼匣母維持古音，對應嘅吳拼係gh，合口呼同細音變零聲母。

喺普通話嘅演變
普通話同吳語一樣分洪細，但佢清化咗，洪音讀清化喉音，對應嘅普拼係h，細音係顎化音，對應嘅普拼係x。

喺日文嘅演變
喺日文，吳音讀が行，漢音讀か行。

喺韓文嘅演變
匣母喺韓文清化，讀ㅎ。

喺越南文嘅演變
匣母喺越南文清化，讀h，但聲調派陽聲調。
匯報

一個人喺度做匯報。
匯報（presentation）係指正式口頭噉向一班觀眾傳遞一啲資訊，用意可以係想教班觀眾認識某樣嘢或者展示自己工作嘅成果呀噉。
匯川區

匯川區係中國貴州遵義下轄嘅一個市轄區，有709平方公里咁大。
匡衞

匡衞，星官之一。史記天官書所記，環住帝、及三公、及勾四星，有匡衞十二星。到晉書天文志，就演化成紫微垣，有十五星，西番七、東番八。
匡衞就係藩臣。保護住帝、正妃、三公或王子、以後宮。
史記天官書所寫。
中宮天極星、其一明者、泰一之常居也、旁三星三公、或曰子屬。後句四星、末大星正妃、餘三星後官之屬也。環之匡䘙十二星、藩臣。
匡衡

匡衡係西漢人。自細就非常好學，因為窮冇書讀，成日向同村嘅一個老人家借書，匡衡連夜晚都想讀書，就係牆鑿個窿偷光，大咗真成大器。鑿壁偷光呢個成語就係講佢。
北河街市政大廈

北河街市政大廈（英文：Pei Ho Street Municipal Services Building）係香港一棟市政大廈，晌九龍深水埗基隆街333號，四邊分別由北河街、大南街、桂林街同基隆街圍繞，高8層，晌1995年8月份起好。市政大廈入面有街市、熟食中心同體育館。

交通
港鐵荃灣綫深水埗站A2出口（行4分鐘）、C2出口。
北歐航空

北歐航空（Scandinavian Airlines）係斯堪的納維亞一間航空公司。
北江省

北江（粵拼：bak1 gong1；越南文：Bắc Giang／北江）係越南一省，省會北江市，人口大約160萬。
北沙灘站

北沙灘站（粵拼：bak1 saa1 taan1 zaam6；簡化字：北沙滩站）係北京地鐵15號綫嘅車站，2014年12月28號營運，喺朝陽區同海淀區嘅交界，清華東路近G6輔路口。
北河街

北河街（英文：Pei Ho Street），係香港九龍深水埗嘅一條馬路，由巴域街開始，去到通州街。
北河街馬路兩邊擺咗好多檔口仔，賣嘅係各式各樣嘅生活用品。
北河街街名由來有三種講法，一種話當地舊時有條河仔叫「北河」；一種話嚟自華北嘅一條河海河（又叫北河）；一種話嚟自越南北河縣。
北河街體育館

北河街體育館，香港室內體育館之一，喺深水埗基隆街三百三十三號，北河街市政大廈五、六字樓，另外三邊為北河街、大南街同桂林街，英文叫Pei Ho Street Sports Centre。行政上歸深水埗區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。
館一九九五年八月開張，歸康樂及文化事務署管。佢特別之處，有個搏擊運動中心，擂台符合比賽標準。

設施
多用途主場，可以做羽毛球場八個、或籃球場四個，或排球場四個。
舞蹈室一間，面積二百四六平方米
多用途活動室一間，面積二百六二平方米
健身室一間，面積一百六十平方米
兒童遊戲室一間
多用途活動室兩間，可以做壁球室
多用途活動室六間，可以壁球室或乒乓球室
乒乓球室一間
觀眾廊，年年十一月到下年六月做臨時自修室
搏擊運動中心一個
北江

北江係中國一條江，喺廣東境內，係珠江水系北便支流。
佢上游係曲江，曲江過喺曲江縣境入英德，就叫北江。佢最大源頭係湞水，由江西信豐縣，大廋嶺嘅石溪灣，係條山區河來。由源頭計，最長有468千米，占珠江水系大細10.1%到。
北江上游經過南雄、始興縣、仁化等地。叫北江之後，又納埋南水、滃江、連江、潖江、濱江、綏江，然後到三水。過三水就係珠江三角洲，水流叉開。一部份水輾轉流入珠江，過廣州，然後入海；又有一部份過南海，佛山，順德，番禺，南沙然後入海。
北江流域係亞熱帶，域内高温多雨，年均降雨量約莫1800毫米，汛期喺4至9月，佔成年降雨量80%。多年平均逕流量係482億立方米，年均含沙量每立方米0.126千克，河之中，沙唔算多。流域上游除咗南雄一帶，局部水土流失影響較大之外，域内植被（讀丕）良好，四季常青。
北江水力資源豐富，理論上，含量約319萬千瓦。目前北江上大型水利工程有孟州霸水電站、白石窰水電站、飛來峽水利樞紐同埋北江大堤。
北河三

北河三係個喺雙子座嘅巨星，距離太陽34光年。
北河縣

北河縣（越南文：Huyện Bắc Hà）係越南老街省下轄嘅一個縣。
十面

《十面》係臺灣歌手蔣卓嘉嘅首張個人專輯，2013年11月1號由臺灣太陽娛樂文化發行（2014年4月10號喺香港發行）。
首波主打歌曲係《十面孤曲》。
十里銀灘

東方銀灘：又嗌十里銀灘，廣東陽江嘅海灘，喺江城區海陵島。中國最長、最大同最闊嘅沙灘。
北海銀灘：又嗌十里銀灘，廣西北海嘅海灘，喺銀海區西南角嘅北部灣海邊。中國大陸五靚景區之一。
十陵站

十陵站係中華人民共和國成都地鐵4號綫一個地下鐵站，喺龍泉驛區成洛大道蜀王大道路口，2017年6月2號啟用。
十進制

十進制係用10嚟造基準嘅記數系統，有時亦指嗰啲基於10嘅次方、但唔係用位值嚟表達嘅系統。中文數字係十進制嘅，10個「十」係百、10個「百」係千、10個「千」係萬、1萬個「萬」係億。
用逢10進1嘅方式嚟表達數字嘅系統叫「十進位制」，呢個系統用唔多過10個號碼，就可以代表一切數值，進一位表示10倍，進兩位代表100倍，如此類推。（印度）阿拉伯數字同中國籌算都係十進位制嘅。
十進時

十進時，又叫十進時制或者十進時法，係用十進嘅方法去計時間。又叫法國大革命時制（French Revolutionary Time）。每日分十個鐘，每個鐘分成 100 十進分鐘，每個十進分鐘分成 100 十進秒。

古中國
係中國古時，用銅壺加上刻度，以銅壺滴漏嘅方法計時，日夜夾埋分 100 份，每份叫「刻」，每一刻即 10 個十進分鐘，或者 14.4 分鐘。喺大清 17 世紀，日夜夾埋分 96 刻，方便同十二時辰配合，一刻改長咗，變做15分鐘。

法國大革命時制
現代，喺法國大革命嗰時，十進時喺1793年10月5號嘅法令（decree）度推出，咁講 :
XI. Le jour, de minuit à minuit, est divisé en dix parties, chaque partie en dix autres, ainsi de suite jusqu’à la plus petite portion commensurable de la durée.
第十一條：一日，由午夜到午夜，分成十份，每分再分十份，直至最細可以度（dok⁶）得到嘅時間長度。
喺 1793年11月24號 （共和二年 Frimaire 月四號），呢啲基本單位叫鐘頭，仲咁講：
La centième partie de l'heure est appelée minute décimale; la centième partie de la minute est appelée seconde décimale. (原文強調)
一個鐘頭嘅佰份之一叫做十進分鐘，一個十進分鐘嘅佰份之一叫做十進秒。
咁，子夜就係 10 點鐘，正午就係 5 點。
十間

十間（英文：Stewart Terrace）係香港扯旗山山頂一捺豪宅，響山頂道81至95號，1949年起好。
十邊形

十邊形，或者叫十角形，係有10條直邊嘅多邊形，總共有10隻角，內角和1440°。
半質數

半質數（英文：semiprime），又叫雙素數，二次殆素數，係兩個質數嘅乘積所得嘅自然數。開始嘅幾個半素數係4、6、9、10、14、15、21、22、25、26…（OEIS數列A001358）佢哋同埋自己在內合共有3或4個因數，視乎佢係咪平方數。
半素數喺密碼學同數論中非常有用，最顯著嘅例子係密碼學入面嘅公鑰（例如RSA加密演算法）同隨機數產生器。主要嘅基本原理係利用呢個類數與生俱來嘅難以進行因數分解（至少係依家），而且跟著數字嘅增長難度增加。簡單嚟講，35就好容易被分解成5×7，但如果要分解好大嘅半素數就唔係咁容易啦，RSA加密演算法中有一個叫做RSA-2048嘅半素數，有2,048位元，十進位有617位，RSA曾經公開懸紅200,000美元，畀成功將RSA-2048因數分解嘅人，直至2007年活動完結，都未有人挑戰成功攞到獎金。
半醉人間

《半醉人間》（英文：Cocktail）係一齣港產片，2006年1月19號香港上映，由盧巧音、黃婉伶同周國賢領銜主演，導演係邱禮濤同晴朗	，係一齣講關於酒嘅戲。
根據《電影檢查條例》，爾齣戲係兒童不宜（ⅡA）。

故事大綱
故事講阿Paul喺18歲中五畢業後去到一間叫「半人間」嘅酒吧應徵做調酒師，雖然佢完全冇經驗，但係老闆娘Candy問都唔問就請咗阿Paul。阿Paul正式返工之後識咗另一個調酒師Stella，兩個人互有好感，感情幾經波折。而因為喺酒吧工作，令阿Paul觀察到唔同客人飲酒前同飲酒後嘅眾生相，體會人生百態。
半長軸

半長軸係幾何學入面嘅名詞，用嚟描述橢圓同雙曲線嘅維度。同佢對應嘅就係長軸，半長軸係長軸嘅一半，一般嚟講講係橢圓最長嘅直徑。
半谷陽介

半谷陽介（1999年1月30號—）係日本足球員，司職前鋒，效力過FC東京。
半路父子

半路父子（粵拼：bun3 lou6 fu6 zi2）係一齣中國電視劇，由上海銀潤傳媒廣告有限公司製作出品，總共36集。2014年10月13號，套劇喺浙江衛視、深圳衛視、上海東方衛視同河北衛視首播。呢套劇講嘅係一個原先成日喺度挨世界嘅中年男人遇到幾單大頭佛之後先至遇到未體會過嘅考驗：作為男人，應該要有責任同承諾，同埋維護對一家人嘅美滿幸福。

劇情
羅建軍喺個仔百日嗰陣俾人拉咗入監倉，連老婆都走埋佬，搞到佢阿媽帶住個孫足足16年。喺建軍出咗獄之後，細路都大咗，佢都老埋。好彩嘅係喺40幾歲嗰時咁啱撞正啱自己心水嘅女人，江欣，佢哋兩個就話對方係下半生可以畀到自己幸福嘅人。雖然雙方家人喺度猛咁反對，但佢哋勇敢兼有信心噉搞咗個新嘅家庭出來。點知江欣就查出咗癌症晚期出嚟，而羅建軍係都要同佢結婚；從佢哋兩位攞咗結婚證嗰日開始，成日就嘈冤巴閉：而江欣個仔，高邁，就唔鍾意呢位繼父，為咗拆散呢個新家庭，成日就搞搞震冇幫襯；喺江欣同羅建軍結咗婚之後，高邁就搞到羅建軍個仔因為打架而拉咗入少管所，甚至連羅建軍阿媽都憎咗高邁，話打死我都唔做羅建軍阿媽。喺江欣死咗之後，羅建軍喺一個男人堅守責任同承諾嗰時，佢先至重新養返成日俾佢嘅仔睇成做仇人嘅繼仔。喺嗰時雖然有過灰心、失望同放棄嘅諗法，但佢最後用咗大愛嚟融化咗高邁嘅內心而重新搞返真正嘅父子之情。

外景地
呢套劇嘅外景地，一般揀咗喺深圳。劇組曾經喺2014年2月22號到3月29號之間租借咗鹽田區深圳外國語學校高中部來拍戲。
半邊藍天

《半邊藍天》（半分、青い。，英文：Hanbun Aoi），係日本NHK喺2018年4月2號播嘅連續劇，由田中健二、土井祥平、橋爪紳一朗、深川貴志、橋爪國臣、二見大輔、宇佐川隆史導演同埋北川悅吏子編劇。
半身不遂

半身不遂（英文：hemiplegia）係腦中風引起嘅一種症狀，病人半邊身體唔受大腦控制。
半邊人

半邊人（英文：Ah Ying）係一套喺1983年出嘅香港電影，由許素瑩、王正方主演，方育平導演。
半衰期

物理學話，幾乎任何物質都會衰變。半衰期（Half-life）係一樣嘢變到得返一半需時嘅期望值。呢個術語好多時都係用喺核子物理學，用嚟形容啲唔穩定嘅原子衰變得幾快，或者係掉返轉嚟講，可以保持到穩定幾耐。
半谷君枝

半谷君枝，係日本嘅一個女藝人同埋配音員。
俄亥俄州

俄亥俄州（Ohio）係美國中西部嘅一個州，係美國東北部五大湖地區一部分，首府哥倫布。
俄克拉荷馬城

俄克拉荷馬城（英文：Oklahoma City）係美國奧克拉何馬州一城市。經緯度35° 56″N 97° 5″W，國際壘球總會同NBA球隊俄克拉荷馬雷霆都喺度。
俄克拉荷馬雷霆

俄克拉荷馬雷霆（英文：Oklahoma City Thunder），又繙奧克拉荷馬雷霆，係一支以美國俄克拉荷馬州俄克拉荷馬城為基地嘅NBA球隊，隸屬NBA西岸西北賽區。
促發效應

促發效應（英文：priming effect）係一種心理現象，指接收到一種刺激會無意識噉影響個人處理第啲刺激。
促銷活動

促銷活動（sales promotion）係指喺短時間內為隻商品做啲嘢，用嚟達到宣傳嘅效果。例如喺一個月內減價。
俄克刮

俄克刮喺1931年1月9號喺但澤自由市出世。1951年，俄克刮加入咗德國統一社會黨（簡稱：SED）。1952年至1956年，俄克刮喺羅斯托大學度主修經濟。
1965年，俄克刮成為咗地區工業同食品工業部長。
1974年，俄克刮成為咗東柏林市長，佢做到1990年。
俄亥俄州立大學

俄亥俄州立大學（英文：The Ohio State University，OSU）係喺美國俄亥俄州哥倫布嘅一間公立大學。
俄亥俄河

俄亥俄河（英文：Ohio River）係北美洲東部一條河，屬密西西比河嘅支流，流經美國，長1,579公里。
係數

喺數學上，系數（coefficient）係指喺一條表達式當中作為某個對象嘅乘法因數嘅常數。比如話， 當中  嘅系數係 。
反對普京嘅聲音

廣義反對普京嘅聲音，大約可以分為喺議會有一定規模嘅反對黨，同埋其他較鬆散，喺議會無議席或者得好微弱聲音嘅非系統性反對組織（non-systemic opposition）。不過，有評論就認為，喺議會有一定規模嘅反對黨，其實多少都對普京同佢領導嘅政府有一定支持。而主要非系統性反對組織，包括俄羅斯統一民主黨「亞博盧」（Yabloko），人民自由黨（People's Freedom Party，縮寫 PARNAS）同埋未有正式註冊嘅俄羅斯未來（Russia of the Future）。反對普京嘅聲音，喺政治觀點上可以相差甚遠，但係喺反對普京同埋針對俄羅斯貪腐問題上立場就相對一致。不過，由於佢哋缺乏團結，亦弱化咗佢哋嘅地位。另外，佢哋嘅領導人物，往往會成為暴力，甚至係暗殺嘅對象。佢哋指控呢啲係同普京政府有關。佢哋亦指控，普京政府經常用法律或其他各種手段，去阻止佢哋贏出選舉。
反恐戰爭

反恐戰爭（英文：War on Terror）係美國同佢啲盟友用嚟叫一場進行緊、以「消滅國際恐怖主義」為目標嘅全球性戰爭，起因係九一一事件。
反對黨

反對黨係一種反對執政黨嘅政黨，一般都係喺議會制最常見。有啲國家會有正式嘅反對黨名號，不過亦都有好多純粹係一個政治概念，冇一個官方嘅定義。

制度分別
喺單議席單票制入面，因為每個議席只能夠有一個人贏，所以好多時都會成為兩黨制，即係一個做執政黨，另外一個就自然做咗反對黨。
不過喺比例代表制，因為係唔至一個人贏，所以比較鼓勵多黨制。呢個制度令“反對黨”嘅名義比較模糊，因為可以同時有多過一個。
喺比較集權嘅政治模式，個議會基本上長期都係由一個黨掌權，而其他黨嘅作用偏向令個議會做樣似民主，多過真係反對個執政黨。
喺某啲議會，例如加拿大、英國、同新西蘭，每年會有特定嘅日子畀反對黨決定嗰日嘅議程。
反恐特勤隊

反恐特勤隊（英文：Counter Terrorism Response Unit，簡稱CTRU）係香港警務處四大特警部門之一，專門執行反恐巡邏同埋處理恐襲事件嘅特警部隊，亦都係亞洲第一支警察反恐巡邏部隊。
反應停醜聞

反應停醜聞，為近代醫藥上一大醜聞，人為藥物大災難。發生喺二十世紀五十年代末到六十年代初，皆因反應停隻藥，亦即沙利度胺，搞到四十六國，上萬蘇蝦畸型，無數胎兒流產。西德藥廠格蘭泰以安眠藥，治理失眠、焦慮、緊張，以及害喜，亦即孕吐。不過藥廠未試清楚隻藥，對孕婦同胎兒有乜影響。西德有關當局，一九六一年十一月廿六號禁售，隨後世界其他地方跟住。
藥廠有對西德受害者賠錢、成立基金，但無承認責任，直至二〇一二年先至道歉。一九七〇年西德法庭判其無罪結案。到二十一世紀，德國以外仍有賠償訴訟。
反應物

呢場化學反應嘅反應物係 CH4 同 O2。
反應物（英文：reagent）係指一場化學反應當中落嚟經反應變做第啲物質嘅原料。
反對修訂引渡條例遊行

反對修訂引渡條例遊行（主辦單位稱呼），又叫民陣第一次反逃犯條例修訂遊行，係民間人權陣線响2019年3月31號搞嘅第一次反對逃犯條例修訂草案（嗰時又叫引渡條例）公眾遊行，由灣仔盧押道行去金鐘公民廣場。呢次遊行主辦單位宣稱有1.2萬人參加，警方就話高峰期有5,200人。
反式脂肪

反式脂肪。英文叫「trans fats」。係一種不飽和脂肪酸酯，佢水解得到嘅脂肪酸叫做反式脂肪酸。好多人習慣將反式脂肪酸同反式脂肪混為一談，有啲人會將佢哋叫做逆態脂肪酸。
人造反式脂肪通常係植物油氫化過程中嘅副產品。氫化嘅目的係為咗令啲油可以耐熱啲、無咁易變質，兼可以放耐啲。催化加氫可以將植物油裡面嘅不飽和鍵（碳－碳雙鍵）變成飽和鍵（碳－碳單鍵），而由於氫化過程中催化劑除咗會將不飽和鍵轉變成飽和鍵之外，重有可能改變碳－碳雙鍵嘅構型，即係將少量油脂變成反式脂肪。有啲品種嘅天然植物油亦會有反式脂肪。
同其他脂肪唔同，反式脂肪對健康無益，又唔係人體所需要嘅營養素。食咗啲反式脂肪落肚，會提高患冠心病機會。因為噉，好多國家為咗保障人民健康，都立法管制製造或者入口嘅嘢食入面，唔可以有反式脂肪，好似美國紐約市喺2007年12月就立法管制反式脂肪，佢哋要求所有食肆同快餐店最遲喺2008年7月起，唔再用有反式脂肪嘅食油。新加坡就唔畀小學生飲可樂同食香口膠。
無不飽和碳－碳鍵嘅脂肪（酸）叫飽和脂肪（酸）；有不飽和碳－碳鍵，但係全部都係順式結構嘅，叫順式不飽和脂肪（酸）；有反式不飽和碳－碳鍵嘅，就係通常講嘅反式脂肪（酸）。
卡坦加省

卡坦加省（法文：Province du Katanga）係剛果民主共和國南面嘅一個省，首府盧本巴希。
卡坦尼亞省

卡坦尼亞省（意大利文：Provincia di Catania，又譯卡塔尼亞省）係意大利西西里舊時一個省，首府卡坦尼亞，2015年改組做卡坦尼亞都會市。